تمثال الاشرعه البيضاء
تمثال الاشرعه المنطلقه هوا تمثال شهير يقع امام مكتبة الاسكندريه فى ميدان السلسله بحى الازاريطه بمدينه الاسكندريه انشاه النحات المصرى فتحى محمود سنة 1962, و التمثال عباره عن وحش براس تور و جسد مموج زى البحر بيحتضن امراه جميله شبه عروس البحر, بيتضمن التمثال قصة خلق الاسكندريه من خلال اسطوره قديمه عن اله البحر اللى بيتمثل احيانا فى هيئة تور احكم قبضته على فتاه جميله بترمز الى الاسكندريه.

تاريخ انشاءه 
انتصب تمثال «الاشرعه» فى سنة 1968 على نتوء قديم اتعرف بــ«راس لوكياس», و بيتميز النتوء بسلسله طويله من الصخور. و اكتشفت بقايا اسوار الاسكندريه الاغريقيه تحت ميه السلسله, كمان اتلاقى بقايا عمدان و تيجان و عملات فضيه.

بيقول الدكتور عزت قادوس, استاذ الآثار اليونانيه والرومانيه بكليه الآداب بجامعه الاسكندريه «ان راس لوكياس فى نفس مكان القصر الملكى لكليوباترا, و كان معبد ايزيس لوكياس و معبد بوسيدون اله البحار, و استراحه ماركوس انطونيوس «التيمونيوم»».

معلومات عن التمثال 
تمثال "السلسله":

1- النحات المصرى فتحى محمود انشا التمثال سنة 1962, على شكل ثور يحتضن امراه جميله واهداه الى محبوبته بمدينه الاسكندريه, والتمثال يجسد وحش براس ثور وجسد مموج زى البحر يحتضن امراه جميله اشبه بعروس البحر ومستوحى من قصه خلق الاسكندريه من خلال اسطوره قديمه عن اله البحر اللى يتمثل احيانا فى هيئه ثور قد احكم قبضته على فتاه جميله ترمز الى الاسكندريه.

2- حاول البعض تفسير شكل التمثال, فقالوا انه هو تمثال زيوس فى هيئه التور واوروبا الجميله اللى استسلمت له, اما الاشرعه فهى العبور فى الزمن والمكان الى فضاء العظمه فى التاريخ, واللون الابيض هو النور اللى تبادلته الاسكندريه مع اوروبا.

3- سمى تمثال السلسله نسبه الى مكان وضعه, وضع فى ميدان السلسله بالازاريطه وهو نتوء قديم عرف بــ"راس لوكياس", وكان يحتوى على سلسله طويله من الصخور و اكتشفت بقايا اسوار الاسكندريه الاغريقيه تحت مياه السلسله, كما عثر على بقايا عمدان وتيجان وعملات فضيه.

4- اتعرض التمثال لعوامل التعريه و الاهمال و بعد ما فضل فى حاله مزريه ب سنين تم ترميمه سنة 2013

مصادر 

منحوتات
اسكندريه
تماثيل
اعمال فنيه